मानात (तुर्कमेनिस्तान)
मानात तुर्कमेनिस्तान की मुद्रा है। इसे एक नवंबर १९९३ को रसियन रूबल के स्थान पर ५०० रूबल = एक मानात की दर पर जारी किया गया था। मनात सौ तेनिसी से समविभाजित है। इसे संक्षिप्त तौर पर m से प्रदर्शित किया जाता है। एक जनवरी २००९ को नया मानात जारी किया गया। मनात शब्द रूसी शब्द मोनेता से लिया गया है, जिसका अर्थ सिक्का होता है। इस तरह से मानात शब्द न केवल तुर्कमेन बल्कि अजारी में भी सोवियत रूबल के लिए इस्तेमाल किया जाता था।
जमैकन डॉलर
जमैकन डॉलर (चिह्न: $; कोड: JMD) 1969 से जमैका की मुद्रा है। इसे सामान्य तौर पर डॉलर चिह्न $ के रूप में या अन्य डॉलर से अलग प्रदर्शित करने के लिए विकल्प के तौर पर J$ या JA$ के चिह्न के रूप में प्रदर्शित किया जाता है। यह सौ सेंट्स से विभाजित है।